«Բողոքների ճնշող մեծամասնությունը առողջական խնդիրների գծով է, միշտ էլ դրանք գերակշռել են: Այս պահին 116 դիմում-բողոք ենք ստացել, դրանցից 109-ը լսել ենք, այսօր ստացվածներն ու վաղվանը կքննարկենք հուլիսի 25-ին կայանալիք վերջին նիստում: Դրանցից ընդամենը մեկ դիմում է, որ առողջական վիճակին չի առնչվում, մնացած 115 դիմումները վերաբերում են զորակոչիկների առողջական խնդիրներին: Դիմում-բողոքները անցյալ տարվա ամառային զորակոչի համեմատ նվազել են: Նախորդ տարի այս ժամանակաշրջանում ստացել էինք 161 դիմում-բողոք, կանխատեսում եմ, որ մինչև 130-ի կհասնենք այս զորակոչին»,-տեղեկացրեց Գեղամ Հարությունյանը: